གཉིས་པ།གནའ་རབས་བོད་ཀྱི་ཐུན་མོང་མ་ཡིན་པའི་ཆོས་གཡུང་དྲུང་བོན་རིན་པོ་ཆེ་དང་ཞང་བོད་ཀྱི་རིག་གཞུང་བཟང་པོ་རྣམས་བདག་སྐྱོང་བྱས་ཏེ།སྤྱི་ཚོགས་ལ་ཕན་བདེ་བསྐྲུན་ཐུབ་པ་བྱ་རྒྱུ་དེ་ཡིན།གསུམ་པ།ང་བོན་པོ་ཡིན་ཟེར་དུས།མང་ཚོགས་ནང་སུན་སྣང་དང་འཇིགས་སྣང།དེ་བཞིན་སེམས་སྤོབས་ཞུམ་ནས་སྡོད་མི་དགོས་པར།ཞུམ་པ་མེད་པའི་སྙིང་སྟོབས་ཀྱིས་མགྲིན་པ་གཟེངས་སུ་བསྟོད་ནས།བདེན་དོན་གྱི་ངོ་སྤྲོད་དང་སྦྲག་དཔུང་པ་མཉམ་གཤིབ་ཀྱིས་མདུན་བསྐྱོད་བྱ་ཐུབ་པ་ཞིག་གནང་རྒྱུ།བཞི་པ།རྒན་པ་ལ་བརྩི་བཀུར་དང།ན་མཉམ་ལ་མཐུན་བསྒྲིལ།འོག་མ་ལ་བྱམས་སྐྱོང་སོགས་ཀྱི་ཐུགས་འཁུར་བཞེས་ཏེ།གཞན་རྣམས་ཀྱི་མིག་དཔེར་འོས་པའི་བོད་རིགས་རང་ཉིད་ཀྱི་བཟང་སྤྱོད་ལྡན་པའི་རྣམ་པ་འབུར་དུ་ཐོན་པ་ཞིག་བྱ་དགོས།ལྔ་པ།རང་གི་བུ་ཕྲུག་རྣམས་ལ་ཆུང་བྱིས་པའི་སྐབས་ནས།དུས་ནས་དུས་སུ།བོད་དང་བོད་མི་རིགས་ཀྱི་ལ་རྒྱ།བོན་དང་འབྲེལ་བའི་རིག་གཞུང་གི་སློབ་གསོ་སོགས་དུས་ནས་དུས་སུ་སྤེལ་ཏེ།མིང་དོན་མཚུངས་པའི་བོན་པོའི་རྣམ་པ་མཚོན་ཐུབ་པའི་བོན་ཕྲུག་་ཞིག་ཆགས་ཐུབ་པ་བྱ་རྒྱུ་དེ་ནི་ཤིན་ཏུ་ནས་གལ་ཆེ་བས་དེ་ལུགས་ཐུགས་ལ་འཇགས་པར་ཞུ།༢༠༡༢།༦།༤ཉིན།